text: Челси дава 20 милиона за 17-годишен от Евертън - bTV Новините
  Челси дава 20 милиона за 17-годишен от Евертън
  Рос Баркли е трансферната цел на Андре Вилаш-Боаш
  Публикувано в 18:11 ч. 20.09.2011 г. - Обновено в 18:12 ч. 20.09.2011 г.
  Рос Баркли е новият талант на Евертън. Снимка: Getty Images/Guliver Photos
  17-годишният полузащитник на Евертън Рос Баркли е основна трансферна цел на мениджъра на Челси Андре Вилаш-Боаш.
  "Сините" от Лондон искаха младия халф още през лятото, но тогава мениджърът на "карамелите" Дейвид Мойс отказа да го продаде. Сега Челси излиза с изключителна оферта и ще предложи 20 милиона паунда, за да го привлече през зимата, съобщава "Мирър".
  Според слуховете на Острова Баркли е следен и от Манчестър Юнайтед, но засега реален интерес има единствено от страна на Челси.
  Рос Баркли дебютира в Премиър лийг през този сезон и вече игра в три от петте шампионатни мача на Евертън. Премина през всички юношески гарнитури на Англия, а въпреки че е само на 17, вече има и 1 мач за младежкия национален отбор.